Tusen takk for fine dager i huset deres. Vi ble varmt tatt imot av skjønne Gabriella og moren hennes i et utrolig flott og skinnende rent hus. De hadde handlet inn drikke og litt snack og skåret opp fersk frukt til oss. Gabriella og moren viste oss rundt i hus og hage for deretter å kjøre oss rundt og vise butikk, spisesteder og badeplass. Fantastisk service! Huset var stort og komfortabelt, guttene våre elsket bassenget og hagen var deilig og privat. Gabriella var tilgjengelig på meldinger under hele oppholdet og behjelpelig om det var noe vi lurte på. Den beste verten en kan få!
Huset var perfekt lokalisert for å besøke vakre strender sør for Siracusa, Etna, Naturreservat Cavagrande og Alcantaradalen. Guttene mine elsket å snorkle utenfor Augusta. Siracusa og Taormina er nydelige gamle byer verdt å se. Vi anbefaler Gabriella og huset på det varmeste og kommer gjerne tilbake. Med vennlig hilsen Maria